Diari Oficial de la Generalitat Valenciana


Sumari del DOGV 6675, del 21-12-2011 (2011/12178)

RESOLUCIÓ de 15 de desembre de 2011, de la directora general del Secretariat del Consell i Relacions amb Les Corts, de la Conselleria de Presidència, per la qual es disposa la publicació del conveni d'assistència jurídica entre la Generalitat (Conselleria de Presidència, Advocacia General) i la Fundació de la Comunitat Valenciana de les Arts.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6675

Data del DOGV
:   21-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12519


Data del document
:   15-12-2011

Organisme emissor
:   Conselleria de Presidència

Tipus de document
:   Resolució

RESOLUCIÓ de 15 de desembre de 2011, de la directora general del Secretariat del Consell i Relacions amb Les Corts, de la Conselleria de Presidència, per la qual es disposa la publicació del conveni d'assistència jurídica entre la Generalitat (Conselleria de Presidència, Advocacia General) i la Fundació de la Comunitat Valenciana de les Arts. [2011/12789]  
La Generalitat (Conselleria de Presidència, Advocacia General) i la Fundació de la Comunitat Valenciana de les Arts han subscrit, després de la tramitació prèvia reglamentària, el 4 de novembre de 2011, un conveni per a la prestació d'assistència jurídica.  
D'acord amb les raons de conveniència al·legades procedeix la publicació en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1129/2011, i que figura com a annex d'esta resolució.  
  
València, 15 de desembre de 2011.- La directora general del Secretariat del Consell i Relacions amb Les Corts: M.ª Teresa Lleó Alonso.  
  
Conveni d'assistència jurídica entre el Consell de la Generalitat (Conselleria de Presidència, Advocacia General) i la Fundació de la Comunitat Valenciana de les Arts  
  
València, 4 de novembre de 2011  
  
Reunits  
D'una part, Paula Sánchez de León Guardiola, consellera de Presidència i Vicepresidenta del Consell, que actua en nom i representació de la Generalitat.  
De l'altra part, Lola Johnson Sastre, Patrona i Presidenta de la Fundació de la Comunitat Valenciana de les Arts, que intervé en representació de la fundació esmentada, amb CIF V91673643, domicili fiscal al carrer Pérez Pujol, 4, 4a, València, dependent de la Generalitat, amb personalitat jurídica pròpia, i que es regula pel que disposa el Decret 214/2010, de 23 de desembre, del Consell de la Generalitat, pel qual s'aproven els estatuts pels quals es regirà la Fundació de la Comunitat Valenciana de les Arts.  
  
Manifesten  
  
Primer. L'Advocacia General de la Generalitat és l'òrgan a què correspon l'exercici de les funcions d'assistència jurídica establides en la Llei 10/2005, de 9 de desembre, d'Assistència Jurídica a la Generalitat. A aquests efectes, l'Advocacia General disposa dels elements personals i mitjans materials adequats per a dur a terme la dita funció.  
  
  
Segon. La Fundació de la Comunitat Valenciana de les Arts està interessada que l'Advocacia General de la Generalitat li preste assistència jurídica en els termes que preveu la Llei 10/2005, de 9 de desembre, d'Assistència Jurídica a la Generalitat.  
  
Tercer. Que, a fi de regular les condicions de prestació d'aquesta assistència jurídica en la forma prevista per l'ordenament jurídic, els compareixents subscriuen el present conveni, d'acord amb les següents:  
  
Clàusules  
  
Primera. L'Advocacia General prestarà a la Fundació de la Comunitat Valenciana de les Arts l'assistència jurídica consistent en l'assessorament en dret i la representació i defensa en judici per mitjà dels advocats de la Generalitat o funcionaris habilitats per l'advocat general.   
  
L'assistència jurídica a què es refereix aquest conveni està sotmesa plenament a les normes del dret administratiu, sense que afecte les relacions de servei del personal adscrit a l'Advocacia General.  
Segona. Sense perjudici del que disposa la clàusula anterior, la Fundació de la Comunitat Valenciana de les Arts es reserva la facultat de ser assessorada, representada i defensada per advocat i, si és el cas, procurador especialment designats a aquest efecte d'acord amb les normes processals comunes, sense perjudici que l'assistència jurídica externa que, si és el cas, vulga contractar-se, haja de subjectar-se a les condicions establides en l'article 4 de la Llei 10/2005, de 9 de desembre, d'Assistència Jurídica a la Generalitat.  
  
Tercera. La petició d'assistència jurídica es canalitzarà a través de l'advocat coordinador designat a aquest efecte per l'advocat general.  
  
Quarta. Tots els òrgans de la Fundació de la Comunitat Valenciana de les Arts hauran de prestar la col·laboració necessària per a la realització de les funcions d'assistència jurídica requerides, amb la celeritat exigida en cada moment. Per a això, es designarà, per l'entitat, un representant d'aquesta que assumirà les funcions de coordinació i relació amb els advocats coordinadors.  
  
Cinquena. Aquest conveni tindrà vigència a partir del dia 1 del mes següent a la seua subscripció, i aquesta finalitzarà el 31 de desembre de l'any en curs. No obstant això, si no hi ha renúncia expressa de qualsevol de les parts comunicada amb una antelació de tres mesos a la seua finalització inicial o a la de cada una de les pròrrogues, s'entendrà prorrogat tàcitament per anys naturals, i cada una de les pròrrogues finalitzarà el 31 de desembre de l'any corresponent.  
  
Sisena. Com a compensació al servei d'assistència jurídica a què es refereix el present conveni, la Fundació de la Comunitat Valenciana de les Arts satisfarà a l'Advocacia General la quantitat de sis mil euros anuals, pagadors a quadrimestres vençuts en els cinc primers dies naturals dels mesos de maig, setembre i gener de cada any, i serà actualitzada anualment, a partir del primer període de vigència del conveni, d'acord amb la variació de l'índex general de preus al consum (IPC).  
  
En el primer any de vigència, la quantitat pactada es reduirà en proporció als mesos convinguts, i s'abonarà la quantitat que corresponga en els mesos assenyalats.  
La quantitat anual a pagar abans esmentada podrà ser objecte de revisió a partir del primer any de vigència i de mutu acord entre les parts, en funció del nombre i la importància dels assumptes.  
La compensació a què es refereix aquesta clàusula podrà generar crèdit pel seu import en els estats d'ingressos corresponents a la Conselleria de Presidència. A aquest efecte, i una vegada acreditat l'ingrés en el Tresor Públic de la compensació econòmica esmentada, la Conselleria d'Hisenda i Administració Pública tramitarà l'oportú expedient de modificació pressupostària per tal concepte.  
  
Setena. En els processos en què hi haja condemnes en costes s'aplicaran les regles següents:   
1. Quan el condemnat en costes siga la Fundació de la Comunitat Valenciana de les Arts, correspondrà a aquesta l'abonament de les causades a la part contrària.  
2. Quan la condemnada en costes siga la part contrària, l'import de les causades a la Fundació de la Comunitat Valenciana de les Arts s'ingressarà a favor de l'Advocacia General de la Generalitat, que li donarà la destinació i amb els efectes previstos en la clàusula anterior.  
  
Huitena. L'aplicació i execució d'aquest conveni no té cap incidència en la dotació de tots els capítols de despesa assignada a la Conselleria de Presidència, en la data de publicació d'aquest, i en tot cas serà atés amb els mitjans personals i materials de la Conselleria esmentada.  
  
  
I perquè conste, i en prova de conformitat, firmen el present conveni en dos exemplars al lloc i en la data indicats en l'encapçalament.  
  
  
La consellera de Presidencia: Paula Sánchez de León Guardiola.  
La Presidenta de la Fundación de la Comunitat Valenciana de las Artes: Lola Johnson Sastre.